احمد لطفى السيد

احمد لطفى السيد برقين ،السنبلاوين ، محافظة الدقهلية، 15 يناير 1872 - 5 مارس سنة 1963 )، مفكر وفيلسوف ومناضل مصرى ضد الاستعمار و رائد من رواد حركة النهضه و التنوير فى مصر . اتلقب بـ استاذ الجيل و ابو الليبرالية المصريه. من رواد مدرسة الفكر الوطنى المصريه.
اتخرج احمد لطفى السيد من مدرسة الحقوق سنة 1894 ، واتعرف و أت دراسته ع الامام محمد عبده واتأثر بأفكاره الاصلاحيه و اشتغل وزير معارف وبعدين وزير خارجيه وبعدين نائب رئيس الوزراء فى وزارة اسماعيل صدقى ونايب فى مجلس الشيوخ المصرى،أحمد لطفى السيد ، ديوان العرب - تاريخ الوصول 7 يوليه-2008
و رئيس لمجمع اللغة العربية أعلام و شخصيات مصرية، الهيئة العامة للاستعلامات  - تاريخ الوصول 7 يوليه-2008 ،و تبع كتاب "أعلام مجمع اللغة العربية" لمحمد الحسينى فى وقت ما كان لطفى السيد رئيس للمجمع عرض عليه الظباط الأحرار فى ثورة 23 يوليه 1952 أنو يبقا رئيس مصر لكنه رفض و قال لأ نمنقول عن كتاب "أعلام مجمع اللغة العربية" صادر عن دار نهربو بالقاهره 2005،، وكمان اشتغل رئيسا لدار الكتب، ومدير للجامعة المصريه، كمان اسس عدد من المجامع اللغويه والجمعيات العلميه، ويعتبر من "قادة التنوير و مثقف فى مصر فى القرن العشرين".

 أهم مواقفه وانجازاته 

 طالب باستقلال الجامعة، وقدم استقالته لما اتفصل طه حسين من الجامعة سنة 1932. كمان قدم استقالته مرة تانيه لما اقتحمت البوليس حرم الجامعة سنة 1937.
 نادى باستقلال مصر عن الاحتلال و كان ضمن وفد مصر اللى طالب بالاستقلال فى مؤتمر السلام فى فرساى.
 نادى بتحديد مفهوم جديد للشخصية المصرية بيستند على اساس بيختلف عن الرابطة الشرقية والدينية، وبيربط بين الجنسية والمنفعة، و كان أهم اللى طرحه فى الشأن ده الدعوة لالقومية المصرية كأساس لانتماء المصريين، ودعا لاستعمال اللغة العامية بدلل من اللغة العربية الفصحى عشان ينهى على ازداوجية اللهجة عند المصريين
 نادى بتعليم المرأة، واتخرجت فى عهد رئاسته للجامعة اول دفعة من الطالبات عام 1932.
 دعا لحرية الفكر وهوه صاحب المؤلة الشهيرة الاختلاف فى الرأى لا يفسد للود قضية .
 اسس حزب الامه المصرى و بيعتبر من رواد الليبرالية المصرية ، وهوه من اللى اسسوا مجمع اللغة العربية فى القاهرة.منقول من كتاب "أعلام مجمع اللغة العربية" صادر عن دار نهربو بالقاهرة 2005، رويترز - العربية نت - تاريخ الوصول 7 يوليه-2008
 اتلقب ب استاذ الجيل لاسهاماته فى التنوير و النهضة .

 وفاته 
مات احمد لطفى السيد فى 5 مارس سنة 1963 فى القاهرة. وعنده بنت واحدة هى عفاف لطفى السيد هيا استاذة العلوم السياسية فى جامعة كاليفورنيا ، بيركلى بالولايات المتحدة الامريكية.

 مؤلفاته 
للطفى السيد مؤلفات كتيره منها "صفحات مطوية من تاريخ الحركة الاستقلالية"، "تأملات"، "المنتخبات"، "تأملات فى الفلسفة والأدب والسياسة والاجتماع" كمان ترجم شوية مؤلفات لأرسطو منها الأخلاق"، علم الطبيعة"، و "السياسة"، كمان مذكراته عنوان ها "قصة حياتي" .المصرية العامة للكتاب  - تاريخ الوصول 7 يوليه-2008موقع وزارة القوى العاملة و الهجرة المصرية  - تاريخ الوصول 7 يوليه-2008

300بك|center

 مصادر 

تصنيف:مواليد 1872
تصنيف:وفيات 1963
تصنيف:وزراء تعليم مصريين
تصنيف:وزراء داخليه مصريين
تصنيف:مفكرين مصريين
تصنيف:ليبراليين مصريين
تصنيف:تنويريين
تصنيف:اكاديميين مصريين
تصنيف:سياسيين مصريين
تصنيف:برلمانيين مصريين
تصنيف:ثوريين مصريين
تصنيف:دقهلاويه
تصنيف:ناس من السنبلاوين
تصنيف:رؤسا جامعة القاهرة
تصنيف:متعلمين فى جامعة القاهره